কাওয়া ছড়ি

কাওয়া ছড়ি(বৈজ্ঞানিক নাম: Euploea mulciber (Cramer)) প্রজাতি নিমফ্যালিডি (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি। ভারতএ বন্যপ্রাণ সংরক্ষণ আইন অনুসারে এই প্রজাতি তফ্‌সিল ৪ এর তালিকার অন্তর্ভুক্ত। প্রসারিত অবস্থায় কাওয়া ছড়ির ডানার আকার ৯০-১০০ মিলিমিটার দৈর্ঘ্যের হয়। ভারতে প্রাপ্ত পেল কাওয়া ছড়ি এর উপপ্রজাতি হল- Euploea mulciber mulciber (Cramer, [1777]) – Bengal Striped Blue Crow Euploea mulciber kalinga (Doherty, 1886) – Kalinga Striped Blue Crow এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল চকচকে কালো, সামনের ডানা চকচকে নীল আঁশে ছাওয়া এবং ডিসকাল, সাবটার্মিনাল ও টার্মিনাল অংশে ছোট, ফ্যাকাশে নীল ছোপ দ্বারা চিত্রিত। সেল এর শেষ প্রান্তেও অনুরূপ একটি ছোপ লক্ষ্য করা যায়। পিছনের ডানা দাগ-ছোপহীন। ডানার শীর্ষভাগের অর্ধ (epical half) ধূসর আঁশে ছাওয়া ও সেল এ বিশেষ প্রকারের আঁশের (specialized scales) ছোট হলদে পটি (patch) বর্তমান। ডানার নিম্নতল কালচে বাদামী অথবা খয়েরী এবং উভয় ডানাতে ছোট সাদা টার্মিনাল ছোপের সারি ও অসংলগ্ন ভাবে কিছু অনুরূপ ছোপ চোখে পড়ে। ডানার উপরিতল কালচে বাদামী ও সামনের ডানা ছোট এবং সীমিত অংশে (ডিসকাল ও পোস্ট ডিসকাল অংশে) চকচকে নীল আঁশে ছাওয়া। সামনের ডানার ডিসকাল, সাবটার্মিনাল ও টার্মিনাল ছোপগুলি পুরুষ প্রকারের মত, তবে সাদা বর্নের। পিছনের ডানা কালচে বাদামী ও সরু, সাদা রেখা (streak) দ্বারা চিত্রিত। উক্ত রেখা অথবা দাগগুলি ডানার গোড়া অথবা বেস ও সেল এর প্রান্তভাগ থেকে উৎপন্ন হয়ে টার্মিনাল সাদা ছোপ সারির ছোপগুলির অভিমুখী, তবে ছোপগুলির থেকে কিছুটা দূরে শেষ হয়ে গেছে। সেল লম্বা সাদা রেখা অথবা দাগ যুক্ত। এই প্রজাতির দক্ষিণ ভারতীয় রূপে (Euploea mulciber kalinga), পুরুষদের সামনের ডানার উপরিতলের ছোট ছোপগুলি সাদা। স্ত্রী প্রকারে পিছনের ডানার উপরিতলে সেলে কোনো দাগ দেখা যায় না। Crow প্রজাতিদের মধ্যে কাওয়াদের পর ভারতে সবচেয়ে বেশী অঞ্চলে বিস্তার যুক্ত সদস্য হল এই কাওয়া ছড়ি। আসাম ও পশ্চিমবঙ্গে এদের ভালই দর্শন মেলে পার্বত্য অঞ্চলে ও সমতলে। এই প্রজাতির উড়ান অন্যান্য Crowদের মতনই দুর্বল এবং ডানা ভাসিয়ে উড়ে বেড়ায়। আচরনের দিক দিয়ে এরা অন্যান্য Crowদের সাথে সামঞ্জস্যপূর্ন। তবে এই কাওয়া ছড়ি রা একমাত্র Euploea সদস্য যার স্ত্রী-পুরুষ প্রকার সম্পূর্ন ভাবে আলাদা। বিন্দি খয়ের এবং প্যাপিলিও প্যারাডক্সা এই প্রজাতিকে অনুকরন করে। মূলত জঙ্গঁলাবৃত অঞ্চল ও তার পরিধির মধ্যে সমতল ভূমিতে এবং পার্বত্য অঞ্চলে ২৫০০মিটার উচ্চতা পর্যন্ত এদের বিচরন লক্ষ্য করা যায়। পুরুষ প্রকারদের রোদ পোহাতে ও মাড পাডল করতে দেখা যায়, স্ত্রী প্রকার অপেক্ষাকৃত নিচু দিয়ে ঝোপঝাড়ের উপর উড়ে বেড়ায়। এই প্রজাতি ফুলের মধ্য পান করে এবং পরিযায়ীতায় অভ্যস্ত। সাধারনত ফেব্রুয়ারি থেকে ডিসেম্বর উপযুক্ত পরিবেশে এদের দর্শন পাওয়া যায়। ডানা বন্ধ অবস্থায় স্ত্রী নমুনা ডানা খোলা অবস্থায় স্ত্রী নমুনা A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 170।  Baidya, Sarika; Karmakar, Tarun; Roychaudhury, Devsena (২০১৯)। Butterflies of Buxa Tiger Reserve (1 সংস্করণ)। Kolkata: Buxa Tiger Conservation Foundation Trust Wildlife Wing, Directorate of Forests, Goverment of West Bengal। পৃষ্ঠা 56। আইএসবিএন 978-93-81493-75-5।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 341–342। আইএসবিএন 9789384678012।  "Euploea mulciber (Cramer, [1777]) - Striped Blue Crow"। Butterflies of India। সংগ্রহের তারিখ ৭ মে ২০২৩।  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 75। আইএসবিএন 978-8170192329।  Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা 306। আইএসবিএন 978 019569620 2।  উইকিমিডিয়া কমন্সে কাওয়া ছড়ি সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Euploea mulciber